בשנת 1985 הפך מריו לכוכב משחק פלטפורמה משלו בשם האחים סופר מריו אשר נכלל במקור עם קונסולת ה-NES של נינטנדו. בהמשך המשחק נמכר גם בחבילה אחת עם המשחק Duck Hunt. בעקבות ההצלחה של המשחק האחים סופר מריו פותח בהמשך משחק המשך שיצא במקור ביפן במהלך שנת 1986, אך לבסוף, במהלך שנת 1988, נינטנדו החליטה להשיק משחק אחר באותו השם בהשקה בינלאומית. כמו כן, בהמשך של שנת 1988 נינטנדו השיקה את המשחק האחים סופר מריו 3. הגרסה היפנית שיצאה במקור ב-1986 פורסמה לבסוף מחוץ ליפן במהלך שנת 1993 תחת השם "" כחלק מחבילת המשחקים "Super Mario All-Stars" שהושק באותה העת עבור הקונסולה סופר נינטנדו, וכללה גם את המשחק סופר מריו וורלד. בעוד שהמשחק סופר מריו לנד ושני משחקי ההמשך שלו פותחו עבור קונסולת הגיים בוי בלבד, נינטנדו בחרה שלא לפתח משחקי מריו באופן בלעדי לקונסולת הגיים בוי אדוונס, ובמקום זאת עבור הגיים בוי אדוונס יצאו רק היסבים של המשחקים הישנים. המשחק סופר מריו 64 הושק במהלך 1996 עבור קונסולת המשחקים נינטנדו 64 והיה לאחד מהמשחקים הפופולריים ביותר עבור קונסולה זו. בהמשך השיקה נינטנדו את המשחק Super Mario Sunshine עבור הקונסולה נינטנדו גיימקיוב, ואת המשחקים Super Mario Galaxy ומשחק ההמשך שלו עבור קונסולת ה-Wii. בשנת 2011 השיקה נינטנדו את המשחק Super Mario 3D Land עבור הקונסולה הניידת נינטנדו 3DS, אשר היה לאחד המשחקים הפופולריים ביותר עבור קונסולה זו. בשנת 2011 נינטנדו השיקה את המשחק Super Mario 3D World עבור קונסולת ה-Wii U, ובמהלך 2017 נינטנדו השיקה את המשחקה Super Mario Odyssey עבור קונסולת המשחקים נינטנדו סוויץ'.
בשנת 2006 נינטנדו השיקה תת-סדרה חדשה של משחקי מריו עם משחקיות בסגנון רטרו אשר מכונה "האחים סופר מריו החדשים" (New Super Mario Bros). המשחק הראשון בתת-סדרת משחקים זו יצא במקור לקונסולה נינטנדו DS. בעקבות ההצלחה של המשחק הראשון בתת-סדרה זו פיתחה בהמשך נינטנדו את המשחק "New Super Mario Bros. Wii" עבור קונסולת ה-Wii, את המשחק "New Super Mario Bros. 2" עבור קונסולת המשחקים נינטנדו 3DS, ואת המשחקים "New Super Mario Bros. U" ו-"New Super Luigi U" עבור קונסולת המשחקים וב-Wii U בתור, כולל גרסת היסב של המשחק New Super Mario Bros. U Deluxe אשר הושקה עבור הקונסולה נינטנדו סוויץ' בינואר 2019. בשנת 2015 נינטנדו השיקה גם את המשחק Super Mario Maker עבור הקונסולה Wii U שמאפשר ליצור שלבים של משחקי מריו, ובעקבות ההצלחה של המשחק בשנת 2019 השיקה נינטנדו את משחק ההמשך Super Mario Maker 2 עבור הקונסולה נינטנדו סוויץ'.
בשנת 2016 הצוות שפיתח במקור את המשחק New Super Mario Bros פיתח את המשחק Super Mario Run אשר הוא משחק הסמארטפון האמיתי הראשון של נינטנדו ואחד המקרים הבודדים בהם נינטנדו בחרה לפתח משחק בזיכיון מריו עבור חומרה שלא מפותחת על ידי נינטנדו.
משחקי חשיבה.
סדרת משחקי ד"ר מריו.
ד"ר מריו (Dr. Mario) הוא סדרת משחקי חשיבה-פעולה בסגנון משחקי ארקייד שפותחו במקור על ידי Nintendo Research &amp; Development 1, ומאוחר יותר פותח על ידי חברת פיתוח משחקי הווידאו היפנית אריקה. המשחק הראשון בסדרה הושק בשנת 1990 עבור קונסולת ה-NES של נינטנדו ועבור הגיים בוי והוא זכה לשבחים מצד המבקרים ולהצלחה מסחרית. בסדרת ד"ר מריו, השחקן משחק במריו, אשר מגלם רופא שעליו מוטלת המשימה למגר וירוסים קטלניים שונים. מטרת השחקן היא להשמיד את הווירוסים הנמצאים על שדה המשחק באמצעות קפסולות צבעוניות אשר נופלות לתוך שדה המשחק, בדומה למשחק טטריס. השחקן מתמרן את הקפסולות כאשר הן נופלות כך שהן מיושרות עם וירוסים בצבעים תואמים, ובאופן זה הווירוסים מוסרים משדה המשחק. השחקן מתקדם במשחק כאשר השחקן מצליח לחסל את כל הווירוסים על המסך בכל שלב. בשנת 1994 יצא המשחק לקונסולת הסופר נינטנדו, והפעם בשינוי קל באיכות.
לאורך השנים יצאו לשווקים בסך הכל 4 משחקי ד"ר מריו לקונסולות בייתיות שונות ושני משחקים יצאו לשני קונסולת ניידות שונות. כל משחק חדש שהושק בסדרה הציג אלמנטים חדשים שלא היו קיימים במשחקים הקודמים בסדרה. בשנת 2001 המשחק ד"ר מריו 64 שיצא עבור הקונסולה נינטנדו 64 הציג מצבי משחק חדשים כגון מצב Story, Score Attack וכמו גם את האפשרות לשחק בדמות ואריו ואת האפשרות של משחק מרובה שחקנים בו ניתן לשחק בעד ארבעה שחקנים. בשנת 2013 יצא לשווקים המשחק "ד"ר לואיג'י" עבור ה-Wii U בו דמותו של לואיג'י הייתה הדמות הראשית בה ניתן לשחק.
בשנת 2019 יצא למובייל המשחק Doctor Mario World (או בתרגום חופשי "עולמו של דוקטור מריו").
סדרת משחקי Mario's Picross.
סדרת משחקים זו כוללת אוסף של משחקי חשיבה נונוגרמים. המשחקים מציגים את מריו כארכאולוג. המשחקים בסדרה זו כוללים את
סדרת משחקי Mario vs. Donkey Kong.
מריו נגד דונקי קונג היא תת-סדרה בזיכיונות של מריו ודונקי קונג. במשחקים מככבים דונקי קונג, פאולין ומריו.
משחקי מרוצים.
סדרת משחקי Mario Kart.
Mario Kart היא סדרה של משחקי מרוצי קארטינג שפותחו בעיקר על ידי חברת Nintendo Entertainment Analysis &amp; Development. המשחק הראשון בסדרה "Super Mario Kart" יצא לשווקים במהלך שנת 1992 עבור קונסולת המשחק NES של נינטנדו וזכה להצלחה מסחרית ניכרת וכמו גם לשבחים רבים מהמבקרים. בסדרת משחקי Mario Kart השחקנים מתחרים זה בזה במרוצי מכוניות קארטינג, ושולטים בדמות מסוימת מתוךמבחר דמויות מהזיכיון של מריו. אחד המאפיינים של הסדרה הוא השימוש בפריטים שונים שאותם משיגים כאשר נוסעים לתוך קופסאות המונחות לאורך מסלול המרוצים. אותן הקופסאות כוללות בין היתר פטריות מיוחדות שמעניקות לשחקנים מהירות גבוהה יותר, קונכיות קופה טרופה אותן ניתן לזרוק לעבר היריבים, וקליפות בננה שניתן להניח על המסלול על מנת להאט את היריבים.
לאורך השנים יצאו לשווקים חמישה משחקי Mario Kart לקונסולות הביתיות, גרסת Port אחת, שלושה משחקים לקונסולת הניידות, משחק אחד לסמארטפונים, ושלושה משחקי ארקייד - בסך הכל 13 משחקים. ככל שהסדרה התקדמה, כל משחק חדש הציג אלמנטים חדשים ומסלולי מרוץ חדשים, פריטים חדשים ודמויות חדשות שניתן לשחק בהן. בשנים 1996 ו-1997 המשחק מריו קארט 64 עבור הקונסולה נינדנטו 64 הציג לראשונה את היכולת לקיים מרוץ בו משתתפים עד 4 שחקנים וכמו גם גרפיקה תלת ממדית. בשנת 2005 המשחק Mario Kart DS שיצא עבור הקונסולה הניידת נינטנדו DS הציג משחק עם מסך כפול וכמו גם את היכולת לקיים משחק מרובה משתתפים מקוון באמצעות Wi-Fi. בשנת 2008 המשחק Mario Kart Wii הציג בקרות תנועה, את היכולת לקיים מרוץ עם עד 12 שחקנים, אופנועים ודמויות Mii שניתן לשחק בהן, וכן שלושה פריטים חדשים - בלוק השבויים, מגה פטרייה וענן רעם. בשנת 2011 המשחק Mario Kart 7 שיצא עבור הקונסולה הניידת נינטנדו 3DS עשה לראשונה שימוש בגרפיקה סטריאוסקופית, וכמו כן שילב את היכולת לקחת חלק בגלישת אווירית וכמו גם מכוניות קארטינג אמפיבים, פרספקטיבה חלופית בגוף ראשון והתאמה אישית של מכונית הקארטינג. בשנת 2014 המשחק Mario Kart 8 שיצא עבור קונסולת ה-Wii U עשה לראשונה שימוש במרוצי אנטי כבידה, טרקטורונים, הכיל לראשונה את האפשרות להעלות מקטעים מסוימים מהמשחק ליוטיוב, את היכולת לקיים משחקי גרנד פרי עם מקסימות ארבעה שחקנים, תוכן להורדה, והוא הראשון בסדרה שמתהדר בגרפיקת HD. בשנת 2017 המשחק Mario Kart 8 Deluxe שיצא לקונסולה נינטנדו סוויץ' שוחרר כיציאה משופרת של גרסת ה-Wii U של המשחק, וכלל מצב קרב משופר וכמה דמויות חדשות.
סדרת משחקי Mario Kar, אשר החלה עוד בשנת 1992, היא כנראה סדרת הספין-אוף הפופולרית ביותר בזיכיון, והיא נחשבת כיום לסדרת מרוצי מכוניות הקארטינג המצליחה ביותר בעולם, אשר מכרה לאורך השנים מעל ל-150,000,000 עותקים ברחבי העולם.
משחקי תפקידים.
משחק התפקידים הראשון בזיכיון מריו היה "Super Mario RPG: Legend of the Seven Stars". בעקבות ההצלחה של המשחק פותחו בהמשך סדרות משחקי התפקידים "Paper Mario" ו-"Mario &amp; Luigi".
סדרת משחקי Paper Mario.
סדרת משחקי Paper Mario היא סדרת ספין-אוף של משחקי תפקידים שפותחה על ידי חברת Intelligent Systems והופקה על ידי חברת Nintendo Software Planning &amp; Development. המשחק הראשון בסדרה "Paper Mario" יצא לראשונה לשווקים במהלך שנת 2000 לקונסולת המשחקים נינטנדו 64 וזכה להצלחה מסחרית ולשבחים רבים מהמבקרים. בסדרת משחקי Paper Mario השחקן שולט במריו אשר מסתובב באזורים המכילים שילוב של סביבות תלת ממדיות עם דמויות דו ממדיות שנראות כאילו הן עשויות מנייר. מריו מסוגל לקפוץ ולהשתמש בפטיש שלו על מנת להתגבר על מכשולים פיזיים המוצבים ברחבי עולם המשחק.
בנוסף, לאורך המשחק מצטרפים למריו דמויות שונות כאשר לכל אחת מאותן הדמויות יש מיומנות מיוחדת מסויומת אשר נדרשת על מנת להתקדם במשחק. הדמויות הללו מסייעות למריו במיוחד בקרבות המבוססים על תורות שמתקיימים לאורך המשחק. ההתקפות שמבוצעות במשחק דומות לאלו שקיימות במשחקי התפקידים המסורתיים, אם כי השחקן מסוגל להשפיע על הכוח של מהלך בעת תקיפה או הגנה באמצעות לחיצת כפתור בצורה מדויקת ובתזמון הנכון או על ידי ביצוע פקודת פעולה אחרת לפי הצורך. מריו ושותפיו מסוגלים גם לבצע מהלכים מיוחדים, כאשר כל אחד מהם צורך מספר מסוים של נקודות פרחים (FP) כאשר אותם המהלכים מבוצעים.